Anexa nr. 2 la Decizia nr. 105 / 18.10.2022

**Ghidul aplicantului**

pentru programul *Energie! Burse de creație artistică*

Programul ***Energie! Burse de creație artistică*** este implementat de Centrul de Proiecte al Municipiului Timișoara, în cadrul **Power Station** – mecanismul dedicat creșterii capacității sectorului cultural din cadrul programului cultural Timișoara 2023 – Capitală Europeană a Culturii.

Bugetul total disponibil pentru acest program este de **500.000 lei**, din care se pot acorda maxim **37 de burse** a câte **12.500 lei net** / bursă, pentru 37 de artiști care lucrează în domenii precum arte vizuale, literatură, muzică și arte sonore, teatru, dans și performance, arte digitale și new media. Artiștii pot folosi bursa pentru conceptualizarea și dezvoltarea unui proiect artistic nou, producția de lucrări, susținerea activității curente și pentru prezentarea publică a creațiilor.

Bursa va fi oferită ca remunerație în baza unui contract încheiat în baza Legii 8 / 1996 privind dreptul de autor și drepturile conexe. Autorul cesionează neexclusiv drepturile referitoare la comunicarea și publicarea de informații despre creația artistică către Centrul de Proiecte al Municipiului Timișoara.

O condiție a acordării bursei este organizarea de către artist, singur sau în colaborare cu o altă entitate, a unui eveniment public, până la data de **30 iunie 2023**. Acest eveniment se poate desfășura ca atelier deschis, expoziție, conferință, audiție muzicală sau altă formă de manifestare și/sau prezentare publică.

**Cine poate aplica?**

Pentru a fi eligibili pentru burse, aplicantul va îndeplini, cumulativ, următoarele condiții:

* activează în oricare din domeniile artistice: arte vizuale, literatură, muzică și arte sonore, teatru, dans și performance, arte digitale și new media;
* a absolvit o formă de învățământ superior cu profil artistic în domeniul său de activitate sau demonstrează activitate profesională care însumează cel puțin 5 ani (expoziții, reprezentații, stagii, tabere, proiecte, participări în programe relevante domeniului său);
* prezintă un portofoliu consistent și demonstrează calitate în practica artistică;
* prezintă interes pentru comunicarea și deschiderea către public și spre comunitatea locală;
* propune să organizeze cel puțin un eveniment deschis publicului în Timișoara (ex: tururi ghidate, interpretări muzicale, piese sau reprezentări teatrale, spectacole de dans, ateliere deschise, expoziții, *artist talks*, cafenele literare ș.a.).

Bursa se acordă pe o perioadă de 6 luni, până la sfârșitul lunii iunie 2023. Înscrierea candidaților se desfășoară online, pe pagina [**centruldeproiecte.ro/energie**](https://centruldeproiecte.ro/energie/), unde se găsesc și toate informațiile și documentele necesare aplicării. Scopul și obiectivele apelului se găsesc în **Regulament,** la fel și criteriile de evaluare pe baza cărora aplicațiile vor primi punctajele care vor determina ordinea în care se vor acorda bursele, în limita bugetului disponibil.

Evaluarea și selecția aplicațiilor se realizează de către o comisie de selecție formată din curatori și specialiști cu expertiză transdisciplinară în domeniul artistic și în management cultural, numiți prin decizie de către directorului Centrului de Proiecte.

Activitatea comisiei constă în ierarhizarea aplicațiilor, pe baza punctajelor finale calculate prin media aritmetică a punctajelor individuale ale membrilor comisiei de selecție, conform grilei de evaluare stabilită prin Regulament. Rezultatele etapelor de selecție vor fi comunicate public, pe pagina [**centruldeproiecte.ro/energie**](https://centruldeproiecte.ro/energie/).

În cadrul unui apel pentru burse de creație artistică, o persoană poate trimite o singură aplicație. Aceeași persoană fizică nu poate beneficia de bursă de creație de mai multe ori într-un interval de 2 ani.

Pentru mai multe detalii ne puteți contacta la adresa de e-mail **proiecte****@centruldeproiecte.ro****.**

| **Termen** | **Perioadă** | **Activitate** |
| --- | --- | --- |
| 21 zile calendaristice | 1-21 noiembrie | Perioadă de aplicare  |
| 2 zile lucrătoare | 22-23 noiembrie | Verificarea eligibilității și conformității administrative a aplicațiilor |
| 1 zi lucrătoare | 24 noiembrie | Publicarea listei cu aplicațiile admise sau respinse după verificarea eligibilității și conformității administrative |
| 3 zile calendaristice | 25-27 | Primirea și înregistrarea contestațiilor privind evaluarea eligibilității și conformității administrative |
| 2 zile lucrătoare | 28-29 noiembrie | Soluționarea contestațiilor |
| 1 zi lucrătoare | 29 noiembrie | Publicarea listei cu aplicanții eligibili după contestații |
| 9 zile calendaristice | 29 noiembrie - 7 decembrie | Evaluarea și selecția aplicațiilor pe baza criteriilor de evaluare |
| 1 zi lucrătoare | 8 decembrie | Publicarea rezultatelor finale |
| 6 zile lucrătoare | 9-16 decembrie | Contractarea bursierilor |
| 6 luni | 16 decembrie 2022 - 30 iunie 2023 | Desfășurarea activității de creație artistică și a evenimentelor deschise publicului |
| proces continuu | ianuarie - 30 iunie 2023 | Perioadă pentru depunerea raportului final  |

**Structura formularului online | Anexa 1**

**Pasul 1 - Date de identificare**

* Nume și prenume
* Adresa legală
* Adresa curentă
* Telefon
* E-mail
* Social media
* Website
* Alte linkuri relevante

Sunteți afiliat/ă unei organizații profesionale cu profil cultural/artistic?

* Da

*(Dacă da*)

* Numele organizației
* Rolul în organizație
* Nu

Beneficiați în acest moment de orice formă de sprijin direct din fonduri publice?

* Da

*(Dacă da)*

* Detaliați tipul de sprijin și sursa.
* Nu

Domeniul de activitate *(selectare multiplă)*

* Arte vizuale (ex. pictură, sculptură, fotografie, grafică etc.)
* Literatură (ex. poezie, ficţiune, non-ficțiune etc.)
* Muzică și artă sonoră (ex: compoziție, interpretare etc.)
* Teatru (ex. regie, scenografie, actorie, dramaturgie etc.)
* Dans și performance (ex. interpretare, coregrafie etc.)
* Arte digitale și new media (ex. film, video, instalație etc.)

Precizați nivelul de studiu, specializarea și universitatea absolvite sau în curs de desfășurare:

Ați mai beneficiat de burse sau alte forme de susținere pentru activitatea voastră profesională (premii, mobilități, rezidențe etc.)?

* Da

*(Dacă da)*

* Detaliați tipul de sprijin, cine vi l-a acordat, datele sau alte detalii relevante
* Nu

**Pasul 2 - Participarea în programul de acordare a burselor**

Scurtă biografie

*Includeți o scurtă biografie de min. 1000 – max. 1500 de caractere. În cazul în care veți fi selectat/ă, biografia de artist va fi publicată pe platforma online dedicată programului.*

Motivație

*Detaliați care este motivația de a beneficia de această bursă, detaliind modul în care plănuiți să folosiți bursa pentru dezvoltarea activității profesionale, nevoia căreia îi răspunde și impactul pe care îl estimați asupra activității profesionale. Menționați și dacă este o continuare a unui demers creativ deja început sau este o cercetare nouă. Min. 2000 – max. 3000 de caractere.*

Titlul planului de creație artistică:

*Oferiți o denumire planului de creație pe care îl veți derula pe perioada bursei. Max. 100 de caractere*

Descrierea planului de creație artistică

*Formulați detalii cu privire la modul în care vă veți derula activitatea artistică în perioada bursei de creație. Oferiți detalii cu privire la temele pe care le urmăriți în activitatea artistică în perioada următoare, conceptele pe care doriți să le dezvoltați, metodele și tehnicile folosite, activitățile principale pe care le veți derula, etc. Min. 2500 – max. 5000 de caractere.*

Detaliați activitatea / evenimentul pe care îl propuneți în cazul în care veți fi selectat/ă

*Pentru a beneficia de bursă, artiștii selectați se angajează să propună și să organizeze minimum o activitate pentru public, care poate lua forma unui atelier deschis, reprezentație, manifestare performativă, expoziție, conferință, audiție muzicală sau alt tip de prezentare publică. Vă rugăm să detaliați care este formatul activității pe care o propuneți, locul de desfășurare, perioada și durata, detalii cu privire la conținut, tipul și numărul de participanți estimat. Min. 1000 – max. 1500 de caractere.*

Menționați și oferiți detalii cu privire la orice colaborare (spații, specialiști, organizații etc.) legată de bursa de creație sau de prezentarea publică din cadrul acestei propuneri. *Min. 500 – max. 1000 de caractere.*

**Pasul 3 - Vă rugăm să încărcați următoarele documente**

* Curriculum vitae de maxim 5 pagini

*PDF / max. 5 MB (upload)*

* Portofoliu artistic

*PDF / max. 8 MB (upload)*

* Cartea de identitate a aplicantului (scan)

*PDF / max. 5 MB (upload)*

* Alte documente relevante (diplome, acreditări, documentații, merite sau alte dovezi ale activității artistice și ale participării în proiecte sau programe de creație artistică, cataloage digitale, proprii sau prin colaborare) - OPȚIONAL

 *PDF / max. 8 MB (upload)*

* Anexa 1.1 - declarația pe proprie răspundere (completată, semnată și scanată)

*PDF / max. 5 MB (upload)*

*Sunt de acord ca datele cu caracter personal completate în acest formular să fie folosite și prelucrate de către Centrul de Proiecte Timișoara în scopul înscrierii aplicației la programul Energie! Burse de creație 2022, conform normelor de protecție a datelor cu caracter personal în vigoare.*

* Da